Nóg ‘n video van Overkruin-leerlinge wat bakleiHoërskool Overkruin. Foto: Google Earth Volgens die berig wys die video hoe die twee meisies in hul skooluniforms in ŉ argument betrokke raak in ŉ parkie in Sinoville, Pretoria. Die een meisie slaan dan die ander meisie in die gesig voor hulle begin stoei terwyl hul vriende laggend toekyk. Die video is op Youtube gelaai maar is intussen verwyder. Hoërskool Overkruin was ŉ paar weke gelede in die soeklig nadat ŉ video van ŉ matriekleerling wat ŉ medeleerling aanrand op die internet versprei is. Die skool wou nie kommentaar lewer aan Beeld nie. Die departement van onderwys in Gauteng sê intussen hy sal die saak ondersoek. “Die departement sien dit in ŉ baie ernstige lig, veral omdat dit die tweede geval in so kort tyd is,” het Lesego Masemola, woordvoerder van die departement, aan Beeld gesê.